**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 27. januára 2020**

**P r í t o m n í *:.***Ing. Štefan Uhliarik, predseda komisie

 Ing. Peter Kolada, člen komisie

 Ing. Juraj Kurtulík, člen komisie

 Marián Grígeľ, člen komisie

 Ing. Martin Paholek, člen komisie

 Ing. Michal Bedrich, člen komisie

 Bc. Matej Janotík, člen komisie

 Mgr. Slavomír Špitál, člen komisie

 Mgr. Emília Nováková, člen komisie

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie a predloženie uznesení z ostatných komisií týkajúcich sa komisie pre rozpočet
4. Informácia o schválenom rozpočte na rok 2020, - Aktuálny výhľad príjmov, rizika rozpočtu
5. Prenájmy majetku mesta – (prenájom prístavby Mestského úradu)
6. Predloženie aktuálneho zoznamu nájmov mesta a ďalšieho postupu prehodnotenia nájmov
7. Diskusia a o návrhoch na zvyšovanie príjmov mesta
8. Rôzne
9. Záver

***Bod č.1***

Na úvod predseda komisie privítal všetkých členov komisie a predložil návrh programu.

***Bod č.2***

Za predložený návrh  dal hlasovať.

Za: 9

***Bod č.3***

*Predseda* vykonal kontrolu uznesení komisie a informoval komisiu o priebehu zasadnutia MsZ dňa 24.1.2020.

***Bod č.4***

*Predseda* predložil komisii harmonogram zasadnutí MsZ na rok 2020 a následne sa komisia dohodla na jej harmonograme zasadnutí a to:

**27.01.2020, 06.04.2020, 08.06.2020, 07.09.2020, 26.10.2020, 18.11.2020**

Ďalej dal správu o schválenom rozpočte na rok 2020, kde zdôraznil stav transferov zo ŠR a jeho dopad na výdavkovú časť, pri rozpočte CVČ Maják zdôraznil, že riaditeľka sa musí vyrovnať so schváleným rozpočtom a nájsť nový model získavania financií pre ich činnosť.

*p.Novákova* sa pýtala ako je to s plnením uznesenia č. 41/2019, podľa ktorého sa mala vrátiť finančná čiastka poukázaná na účet mesta.

*p. Koľada* sa informoval, či mesto vie o zákonných požiadavkách na bezpečnosť detských ihrísk.

*p. Rusinová* priebežne sa robí kontrola všetkých ihrísk za účelom zistenia prípadných nedostatkov.

 Zodpovedný : prednosta MsÚ

*Predseda* ďalej poukázal na zvýšené výdavky CSS Námestovo oproti minulým rokom, a zdôraznil, že príspevok mesta na rozpočte CSS výrazne rastie. Podľa jeho názoru klienti, ktorí žijú v Námestove dlhodobo a majú tu TP by mali byť uprednostnení voči ostatným.

*p. Kurtulik* - Pri dotáciách v oblasti športu je potrebné hľadať model rozdelenia financií.

***Uznesenie č.1***

Komisia pre rozpočet, financie, správu a hospodárenie s majetkom mesta odporúča MsZ poveriť hlavnú kontrolórku mesta Námestovo na preverenie Uznesenia č. 41/2019 v nádväznosti na budúciprevod pozemku zastavaného stavbou vo vlastníctve budúceho nadobúdateľa a to po vydaní kolaudačného rozhodnutia a prijatie finančných prostriedkov na účet mesta  uzatvorením zmluvy o  budúcej kúpnej zmluvy 02/2019/245.

Za: 9

*p. Koľada* sa informoval, či schválený odpredaj pozemku v cene 31Eur/m2 pri výstavbe hromadných garáží a bytov na Brehoch je v súlade s VZN.

***Uznesenie č.2***

Komisia pre rozpočet, financie, správu a hospodárenie s majetkom mesta odporúča preveriť súlad odpredaja pozemku s platným VZN o zásadách hospodárenia a nakladania s majetkom mesta v súvislosti s Uznesením č. 48/2015

Za: 9

***Uznesenie č.3***

Komisia pre rozpočet, financie, správu a hospodárenie s majetkom mesta odporúča, aby pri kúpe pozemkov pod výstavbu športovej haly bola snaha rokovať s vlastníkmi pozemkov aj o nižšej sume, než je stanovená znaleckým posudkom a navrhnutou sumou v rozpočte.

Za: 9

***Bod č.5***

***Uznesenie č.4***

Komisia pre rozpočet, financie, správu a hospodárenie s majetkom mesta

odporúča zapracovať do Zmluvy o nájme nebytových priestorov č.... v článku VI. bod 1 výšku nájmu pre kancelárske priestory **75 Eur/m2/rok**, ostatné ustanovenia ostávajú nezmenné.

Za: 8 Zdržal sa : 1

**S formou zadefinovania osobitného zreteľa komisia súhlasí.**

Za: 9

***Bod č. 6***

***Uznesenie č.5***

Komisia pre rozpočet, financie, správu a hospodárenie s majetkom mesta odporúča do nájomných zmlúv zakomponovať:

* dobu určitú na 5 rokov
* výšku nájomného zvyšovať každoročne o výšku miery inflácie stanovenej Štatistickým úradom Slovenskej republiky za predchádzajúci kalendárny rok
* nájomca nesmie prenajať nájom tretej osobe bez súhlasu mesta.

Za:8 Proti: 1

***Uznesenie č.6***

Komisia pre rozpočet, financie, správu a hospodárenie s majetkom mesta odporúča stanovenie ročného nájmu**:**

* v priestoroch Domu kultúry v Námestove 137 Eur/m2
* obchodné priestory v BD súp.č. 510 ul. Komenského 58 Eur/m2
* ročný nájom z časti pozemku pod zmrzlinovým stánkom pri OD Tempo 88 Eur/m2
* ročný nájom z časti pozemku predajňa potravín ul. Slnečná 34 Eur/m2

 Za: 5 Proti: 4

***Uznesenie č.7***

Komisia pre rozpočet, financie, správu a hospodárenie s majetkom mesta odporúča vzhľadom na stav budovy súp.č. 314/9 ul. Cyrila a Metoda vyvolať rokovanie s vlastníkom priľahlého pozemku par.č. 598, par.č. 602/2o odpredaji daného pozemku.

Za: 8

***Bod č. 7***

Diskusia a o návrhoch na zvyšovanie príjmov mesta bola presunutá do budúceho zasadnutia komisie.

***Bod č. 8***

***Uznesenie č.8***

Komisia pre rozpočet, financie, správu a hospodárenie s majetkom mesta odporúča pri odpredaji pozemku kupujúcemu Universal s.r.o. odkúpenie priľahlej parcely vo výške 250 Eur /m2

Za: 7 Zdržal sa : 1 Proti: 1

***Uznesenie č.9***

Komisia pre rozpočet, financie, správu a hospodárenie s majetkom mesta odporúča pri odpredaji pozemku kupujúcemu P. Hrubjak odkúpenie priľahlej parcely vo výške 57 Eur/m2

Za: 1 Zdržal sa : 7 Proti: 1

Komisia pre rozpočet, financie, správu a hospodárenie s majetkom mesta odporúča pozmeňujúci návrh pri odpredaji pozemku kupujúcemu P. Hrubjak odkúpenie priľahlej parcely vo výške 70 Eur/m2

Za: 5 Zdržal sa : 3 Proti: 1

V tomto bode predseda informoval o žiadostiach navýšenia dotácií pre súkromné školské zariadenia. Vzhľadom k finančnej situácii mesta, schváleného rozpočtu a s poukázaním

na odhad výnosu dane z príjmov fyzických osôb založený na prognóze Ministerstva financií SR, kde boli použité prerozdeľovacie pomery na úrovni roku 2019 v percentuálnom vyjadrení najnižší medziročný nárast od roku 2012, dotácie nateraz nebudú upravované.

***Bod 9***

Na záver predseda komisie poďakoval všetkým prítomným za účasť.

Zapísala: Mgr. Katarína Rusinová

 Ing. Štefan Uhliarik

 predseda komisie